

## **ประกาศเทศบาลตำบลบางจาก**

# เรื่อง รับสมัครพนักงานจ้างเหมาบริการ

-----------------------------------

ด้วยเทศบาลตำบลบางจาก มีความประสงค์จะดำเนินการรับสมัครพนักงานจ้างเหมาบริการ จำนวน 1 อัตรา เพื่อดูแลเด็กในศูนย์พัฒนาเด็กเล็กเทศบาลตำบลบางจาก

1. **จำนวนที่รับสมัคร**

จำนวน 1 อัตรา

1. **คุณสมบัติผู้มีสิทธิเข้ารับสมัคร**
   1. มีคุณวุฒิไม่ต่ำกว่าปริญญาตรีทางการศึกษา วิชาเอกปฐมวัย
   2. มีใบอนุญาตประกอบวิชาชีพครู
   3. เป็นผู้มีคุณสมบัติทั่วไปและไม่มีลักษณะต้องห้าม ตามประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับคุณสมบัติและลักษณะต้องห้ามเบื้องต้นสำหรับ พนักงานเทศบาล ลงวันที่ 22 พฤศจิกายน 2554 ดังนี้
2. มีสัญชาติไทย
3. มีอายุไม่ต่ำกว่าสิบแปดปีบริบูรณ์และอายุไม่เกิน 35 ปี
4. **เงินเดือนที่ได้รับ**

ผู้ที่ได้รับการคัดเลือก จะได้รับเงินเดือน เป็นเงิน 9,000 บาท

1. **เอกสารและหลักฐานการสมัคร**

ผู้สมัครต้องยื่นใบสมัครด้วยตนเองพร้อมหลักฐาน ดังต่อไปนี้

* 1. สำเนาปริญญาบัตรหรือรายงานผลการศึกษา จำนวน 1 ฉบับ
  2. รูปถ่ายหน้าตรง ไม่สวมหมวก ไม่ใส่แว่นตา ขนาด 1 นิ้ว หรือขนาด 1.5 x 2 นิ้ว ถ่ายครั้งเดียวกันไม่เกิน 1 ปี นับถึงวันปิดรับสมัคร จำนวน 2 รูป
  3. สำเนาทะเบียนบ้าน จำนวน 1 ฉบับ
  4. สำเนาบัตรประจำตัวประชาชน จำนวน 1 ฉบับ
  5. สำเนาใบอนุญาตประกอบวิชาชีพครู หรือหนังสือรับรองสิทธิซึ่งคุรุสภา ออกให้ใช้แทนใบอนุญาตประกอบวิชาชีพครู จำนวน 1 ฉบับ
  6. สำเนาหลักฐานอื่น ๆ เช่น ทะเบียนสมรส ใบเปลี่ยนชื่อตัว หรือชื่อสกุล (ถ้ามี) อย่างละ 1 ฉบับ

-2-

1. **วัน เวลา และสถานที่รับสมัคร**

ให้ผู้ประสงค์จะสมัครเพื่อเป็นพนักงานจ้างเหมาบริการ ของศูนย์พัฒนาเด็กเล็กเทศบาลตำบลบางจาก ติดต่อขอรับใบสมัครและยื่นใบสมัครได้ที่ กองการศึกษาเทศบาลตำบลบางจาก อำเภอเมืองนครศรีธรรมราช จังหวัดนครศรีธรรมราช **ได้ตั้งแต่วันที่ 30 พ.ค. – 3 มิ.ย. 2559** ในวันและเวลาราชการ รายละเอียดอื่น ๆ สอบถามได้ที่ กองการศึกษาเทศบาลตำบลบางจาก อำเภอเมืองนครศรีธรรมราช จังหวัดนครศรีธรรมราช โทรศัพท์ 0 – 7539 – 9778

1. **การประกาศรายชื่อผู้มีสิทธิเข้ารับการสอบคัดเลือกและวันเวลาในการสอบคัดเลือก**

เทศบาลตำบลบางจาก จะประกาศรายชื่อผู้มีสิทธิเข้ารับการสอบคัดเลือก วัน เวลา และ สถานที่สอบคัดเลือกให้ทราบในวันที่ 6 มิถุนายน 2559 เวลา 08.30 – 16.30 น. และวันที่ 7 มิถุนายน 2559 จะทำการสอบคัดเลือก ณ เทศบาลตำบลบางจาก หรือสอบถามได้ที่กองการศึกษา เทศบาลตำบลบางจาก โทรศัพท์ 0 – 7539 – 9778

1. **หลักเกณฑ์การตัดสินและวิธีการสอบคัดเลือก**

เทศบาลตำบลบางจาก จะดำเนินการสอบคัดเลือก ในวันที่ 7 มิถุนายน 2559 ดังนี้

**ภาคเช้า ตั้งแต่เวลา 09.00-11.00 น.** ทดสอบความสามารถด้วยวิธีการสอน

**ภาคบ่าย ตั้งแต่เวลา 13.00 น.-15.00 น.** การทดสอบความรู้ความสามารถในตำแหน่งโดยวิธีการสัมภาษณ์ หรือวิธีอื่นใดที่เหมาะสม

**โดยผู้ผ่านการคัดเลือกจะต้องได้คะแนนในการประเมิน ดังนี้**

* ได้คะแนนประเมินความสามารถด้วยวิธีการสอน ไม่น้อยกว่าร้อยละ 80
* ได้คะแนนทดสอบความรู้ความสามารถในตำแหน่ง ไม่น้อยกว่าร้อยละ 70

1. **การประกาศผลการสอบคัดเลือก**

เทศบาลตำบลบางจาก จะประกาศผลการคัดเลือก ใน**วันที่ 8 มิถุนายน 2559 ณ เทศบาลตำบลบางจาก อำเภอเมืองนครศรีธรรมราช จังหวัดนครศรีธรรมราช** โดยเรียงลำดับที่จากผู้ที่ได้รับคะแนนรวมสูงสุดลงมาตามลำดับ ในกรณีที่มีผู้ได้คะแนนเท่ากัน ให้ผู้ที่ได้คะแนน การทดสอบความรู้ความสามารถในตำแหน่งมากกว่า เป็นผู้ที่ได้อยู่ในลำดับที่สูงกว่า หากได้คะแนนการทดสอบความรู้ความสามารถในตำแหน่งเท่ากัน ให้ผู้ที่ได้คะแนนการประเมินทดสอบความสามารถด้วยวิธีการสอน เป็นผู้ที่ได้อยู่ในลำดับที่สูงกว่า

1. **การขึ้นบัญชีผู้ผ่านการคัดเลือก**

เทศบาลตำบลบางจาก จะประกาศรายชื่อผู้ที่ผ่านการคัดเลือก และขึ้นบัญชีผู้ผ่าน การคัดเลือก ได้ ณ เทศบาลตำบลบางจาก ตามลำดับคะแนน

-3-

1. **การแต่งตั้ง**

เทศบาลตำบลบางจาก จะดำเนินการจ้างเหมาบริการเพื่อดูแลเด็กในศูนย์พัฒนาเด็กเล็ก การคัดเลือกครั้งนี้ ให้ผู้สมัครเข้าคัดเลือก ตรวจและรับรองตนเองว่าเป็นผู้มีคุณสมบัติ ตรงตามตำแหน่งที่สมัครเข้ารับการคัดเลือก หากภายหลังปรากฏว่าผู้สมัครสอบคัดเลือกรายใดมีคุณสมบัติไม่ครบถ้วน เทศบาลตำบลบางจาก จะถือว่าเป็นผู้ขาดคุณสมบัติในคัดเลือก และไม่มีสิทธิ์เข้าเป็นพนักงานจ้าง

จึงประกาศมาให้ทราบโดยทั่วกัน

ประกาศ ณ วันที่ 23 เดือน พฤษภาคม พ.ศ. 2559

 ลงชื่อ

(นายโสภิต ชูพงศ์)

นายกเทศมนตรีตำบลบางจาก